Iktatószám: 	1. melléklet Bácsalmás Város Önkormányzata Képviselő-testülete …/2024. (………) határozatához

PÁLYÁZATI KIÍRÁS

Bácsalmás Város Önkormányzatának képviselő-testülete Bácsalmás Város Önkormányzata Képviselő-testületének az önkormányzat vagyonáról és a vagyongazdálkodás részletes szabályairól szóló 24/2013. (IX. 26.) önkormányzati rendelete (a továbbiakban: Vagyonrendelet) alapján az alábbi pályázati felhívást teszi közzé:

I. Általános információk

1. A pályázatot kiíró megnevezése, székhelye: 
A pályázat kiírója: Bácsalmás Város Önkormányzatának képviselő-testülete (a továbbiakban: kiíró)
A pályázatot kiíró székhelye: 6430 Bácsalmás, Gróf Teleki József utca 4-8.

2. A pályázat célja, formája: 
Bácsalmás Város Önkormányzata (a továbbiakban: Önkormányzat) tulajdonában lévő, a DTKH Duna-Tisza közi Hulladékgazdálkodási Nonprofit Korlátolt Felelősségű Társaság (a továbbiakban: DTKH Nonprofit Kft.) 3,3449 %-át megtestesítő üzletrész nyilvános kétfordulós pályázati eljárás útján történő értékesítése. 

3. A pályázat tárgya, pályázati alapár: 
a) Előzmény
A társaság törzstőkéje 89.690.000,- Ft. 
b) A pályázat tárgya
Az Önkormányzat tulajdonában van az DTKH Nonprofit Kft. 3,3449 %-os üzletrésze, amelyből az önkormányzat 3,2334 %-os üzletrészt kíván értékesíteni. A pályázat tárgya a 3,2334 %-os üzletrész tulajdonjogának értékesítése.
c) A pályázati alapár az alábbiak szerint kerül meghatározásra:
Az Önkormányzat üzletrésze tekintetében a pályázati alapár, azaz a 3,2334 %-os üzletrész vételára minimum 78.590.000,- Ft (azaz hetvennyolcmillió-ötszázkilencvenezer forint), amely mentes az általános forgalmi adó fizetési kötelezettség alól.

II. A pályázat tartalma

A benyújtandó pályázatnak tartalmaznia kell:
1. A pályázó szerződéskötéshez szükséges személyazonosító adatait
a) Természetes személy pályázó esetén a pályázó neve, születéskori neve, születési helye, ideje, anyja leánykori neve, személyazonosító igazolvány száma, állandó lakcíme, adóazonosító jele, adószáma, személy azonosító száma, nyilvántartási száma (vállalkozói igazolvány, őstermelői igazolvány száma, stb.) telefonszáma és e-mail címe.
b) Nem természetes személy pályázó esetén a pályázó megnevezése, székhelye, adószáma, cégjegyzékszáma/nyilvántartási száma, statisztikai számjele, törvényes képviseletre jogosult neve, anyja neve, születési helye, ideje, telefonszáma és e-mail címe, kapcsolattartó neve, telefonszáma és e-mail címe.

2. A pályázattal érintett üzletrész adatai (részesedés mértéke): a DTKH Nonprofit Kft. 3,2334 %-os üzletrésze.

3. A pályázó ajánlatát
A pályázó által megajánlott vételárat, amely nem lehet alacsonyabb jelen pályázati kiírásban szereplő minimális értékesítési árnál.

4. A pályázó nyilatkozatait a következőkről
4.1. jelen pályázati kiírásban meghatározott pályázati feltételeket elfogadja,
4.2. személyes adatai kezeléséhez a pályázat értékeléséhez és a döntés meghozatalához szükséges mértékben hozzájárul,
4.3. [bookmark: _Hlk505259024]a gazdasági társaság megismert adatainak ismeretében teszi meg ajánlatát,
4.4. az ajánlattételi határidőt követő 60 napig ajánlati kötöttséget vállal és az I. cím 3. c) pontban megajánlott vételárat – nyertesség esetén – a felek között létrejött adásvételi szerződés alapján az önkormányzat részére megfizeti,
4.5. [bookmark: _Hlk13052932]nem természetes személy pályázó esetén – harminc napnál nem régebbi – az átlátható szervezetekre vonatkozó megfelelésről, mely jelen pályázati kiírás mellékletét képező formanyomtatvány kitöltésével teljesíthető.

5. A csatolandó mellékletek a következőek:
5.1. a pályázati biztosíték megfizetését igazoló pénzintézeti bizonylat,
5.2. [bookmark: _Hlk8640037]nem természetes személy pályázó esetén – harminc napnál nem régebbi – hiteles cégkivonat, képviselőjének aláírási címpéldánya vagy ügyvéd által ellenjegyzett aláírási minta,
5.3. adatbetekintés esetén szükséges titoktartási nyilatkozat (adatbetekintés kérése esetén),
5.4. nyilatkozat köztartozás-mentességről.

A fentieknek megfelelő pályázat összeállítása az e kiírás 1-3. mellékleteit képező „Pályázati adatlap” és „Átláthatósági nyilatkozat” megnevezésű formanyomtatványok kitöltése útján történik. A formanyomtatványok hiánytalan kitöltésén túl a pályázónak már csak az 5. pontban foglalt dokumentumokat kell mellékelni.

A kiíró nem köteles a szolgáltatott adatok valóságának ellenőrzésére, a hamis vagy téves adatszolgáltatásból eredő mindennemű kárért a pályázó felelős.

6. Hiánypótlási lehetőségek:
[bookmark: _Hlk14871130]A kiíró megvizsgálja a pályázat alaki és tartalmi kellékeit, a pályázó alkalmasságát, a pályázat érvényességét. Érvényes az a pályázat, amely mind formai, mind pedig tartalmi szempontból megfelel a pályázati felhívásban és a részletes pályázati dokumentációban foglalt feltételeknek, alkalmassági előírásoknak.
A kiíró a fenti kötelező tartalmi elemekkel kapcsolatban hiánypótlásra – egy alkalommal – 8 napos hiánypótlási határidővel lehetőséget biztosít. A pályázó a kiíró felhívásától, az abban szereplő határidőn belül pótolhatja a hiányokat. A hiánypótlás nem eredményezheti a pályázati ajánlat tartalmának módosulását. Amennyiben tényleges, konkrét hiánypótlási felhívás lehetőséget biztosít rá, a hiánypótlás rövid úton, e-mailen keresztül is történhet.

Amennyiben a kitűzött határidő eredménytelenül telik el, illetve a pályázó nem alkalmas, ez a pályázónak a pályázatból való kizárását és a pályázata érvénytelenné nyilvánítását vonja maga után.

A pályázati tárgyaláson kizárólag érvényes pályázatot benyújtó, alkalmas pályázó vehet részt.
A pályázatok elbírálása során a kiíró a pályázóktól felvilágosítást kérhet. A felvilágosítás megadása nem eredményezheti a pályázatban megfogalmazott vállalások, feltételek módosítását, csak azok értelmezését szolgálhatja.

7. Adatmegismerés:
a)  A pályázónak lehetősége van a DTKH Nonprofit Kft. ügyvezetőjével előre egyeztetett időpontban felvilágosítást kérni a társaság adatairól, tartozásairól, követelésállományáról, szerződéses állományáról, lehetősége van megismerni a vonatkozó cégiratokat, előterjesztéseket, beszámolókat, mérleg adatokat, aktuális eredménykimutatást, azokba betekinteni és azokkal kapcsolatban felvilágosítást kérni. Pályázó tudomásul veszi, hogy a betekintés esetén köteles titoktartási nyilatkozatot tenni és az eljárás során tudomására jutott adatokat, információkat - a nyilvános adatok kivételével - bizalmasan kezelni. (egyeztetésre jogosult: a DTKH Nonprofit Kft. ügyvezetője: dr. Balics István ügyvezető) 
b) Az DTKH Nonprofit Kft. adatai megismerésének feltétele, hogy a pályázó a DTKH Nonprofit Kft. által rendelkezésére bocsátott titoktartási nyilatkozatot kitöltse.

A kiíró a pályázati kiírást díjmentesen bocsátja a pályázók rendelkezésére. A pályázat összeállításával kapcsolatos minden költség a pályázót terheli, a pályázat kiírójára át nem ruházhatók, költségtérítésre a kiíró nem kötelezhető.

III. A pályázat benyújtásának helye, határideje és módja

1. A pályázat benyújtásának helye: Bácsalmási Közös Önkormányzati Hivatal Titkárság, 6430 Bácsalmás, Gróf Teleki József u. 4-8. (I. emelet).

2. A pályázat benyújtásának határideje: 2024. július 19. 10:00 óra (a postai úton feladott pályázatoknak ezen időpontig be kell érkezniük).

A beadási határidőn túl érkezett pályázatokat a kiíró érdemi vizsgálat nélkül érvénytelennek minősíti.

3. A pályázat benyújtásának módja: A pályázók a pályázatukat egy darab nem átlátszó, zárt borítékban, oldalszámmal ellátva, összefűzve, egy eredeti és egy, a papír alapú eredeti példánnyal mindenben megegyező másolati példányban hivatalos cégszerű aláírással ellátva postán (ajánlott küldemény formájában), személyesen vagy meghatalmazott által nyújthatják be úgy, hogy a pályázat a megjelölt határidőn belül megérkezzen a pályázat benyújtásának helyére. A pályázati dokumentumok minden oldalát eredeti aláírással kell ellátni.  

A borítékon a következő szövegrészt kérjük feltüntetni: a pályázó nevét, székhelyét, a „DTKH NONPROFIT KFT. AJÁNLAT” jelzést, valamint az „IKTATÓBAN NEM BONTHATÓ FEL!” jelzést. 
A beérkezett ajánlatok átvételét a kiíró igazolja. A postán feladott pályázatok csak akkor tekinthetők határidőn belül benyújtottnak, ha annak kézhez vételére a pályázat beérkezési határidejének lejártáig sor kerül a megjelölt helyen. 
Postázási késedelem vagy egyéb, a pályázón kívüli okból eredő késedelem kockázatát a pályázó viseli. 

4. Pályázati biztosíték
A pályázónak pályázatának benyújtásával egyidejűleg 1.000.000,- Ft (azaz egymillió forint) összegű pályázati biztosítékot kell megfizetnie Bácsalmás Város Önkormányzata MBH Bank Nyrt.-nél vezetett 51000015-10010206-00000000 számú bankszámlájára. 
Az átutalás/befizetés során a közlemény rovatban meg kell jelölni a pályázó nevét, az „DTKH Nonprofit Kft. üzletrész pályázati biztosíték” megjelölést, ill. befizetési jogcímet. 
A pályázati biztosíték megfizetésének határideje legkésőbb a pályázat benyújtásának határideje. Amennyiben a pályázó e feltételnek nem tesz eleget, pályázata érvénytelennek minősül.

A kiíró a pályázati biztosítékot – kamat felszámítása nélkül – 
a) a pályázat – kiíró általi – visszavonásától,
b) a pályázati ajánlat érvénytelenségének megállapításától,
c) a pályázati eljárás eredménytelenné nyilvánításától,
d) a nem nyertes pályázatok elbírálásától,
számított tizenöt napon belül visszafizeti.

A nyertes pályázó esetében a befizetett pályázati biztosíték a fizetendő vételárba beszámít.

Nem jár vissza a biztosíték, ha 
a) az a megkötött szerződést biztosító mellékkötelezettséggé alakul át,
b) a pályázó a pályázatát a benyújtási határidő lejárta előtt vagy az ajánlati kötöttség időtartama alatt visszavonta,
c) a szerződés megkötése a pályázat nyertesének felróható okból hiúsult meg.

5. Ajánlati kötöttség

A pályázó az ajánlatához a pályázati eljárás eredményes lefolytatásáig, vagy a nyertes pályázóval történő szerződés megkötéséig, de legfeljebb 60 napig kötve van. Az ajánlati kötöttség a pályázatok benyújtására nyitva álló határidő lejártával kezdődik.

IV. A pályázatok értékelésével és a versenytárgyalással kapcsolatos információk

1. A pályázatok felbontásának helye, ideje:
A pályázatok bontásának helye és ideje: Bácsalmási Közös Önkormányzati Hivatal, Bácsalmás, Gróf Teleki József utca 4-8. I. emelet Titkárság, 

2024. július 19. 11:00 óra.

A pályázatok bontása – külön meghívó nélkül – a megjelent pályázók jelenlétében történik. 
A bontáson a kiíró, a pályázók, illetve az általuk meghatalmazott személyek vehetnek részt. A pályázó meghatalmazottja köteles közokirattal, ügyvédi meghatalmazással, vagy teljes bizonyító erejű magánokirattal igazolni a képviseleti jogosultságát és annak mértékét.

A bontáson ismertetésre kerül valamennyi pályázó neve és székhelye, valamint a felolvasólapon szereplő ajánlat.

A pályázatok bontásáról, illetve ismertetéséről jegyzőkönyv készül.

2. A pályázatok értékelésének módja, szempontrendszere:

[bookmark: _Hlk13126304]A benyújtott pályázatok a benyújtási határidő lejártát követően kerülnek értékelésre.

[bookmark: _Hlk13127747]A benyújtott pályázatokat a kiíró értékeli és az érvényes pályázatokat rangsorolja a pályázati kiírásban meghatározott szempontok alapján. Az értékelés során meg kell állapítani a pályázatok érvényességét vagy érvénytelenségét az érvénytelenségi ok pontos megjelölésével. A pályázatok értékeléséről jegyzőkönyv készül.

Érvényes a pályázat, ha mind tartalmi, mind formai követelményeit tekintve megfelel a pályázati kiírásban foglaltaknak.
Érvénytelen a pályázat, ha 
a) olyan pályázó nyújtotta be, aki nem jogosult a pályázaton részt venni,
b) az a pályázati kiírásban meghatározott vagy a szabályszerűen meghosszabbított ajánlattételi határidő eltelte után került benyújtásra,
c) nem tartalmazza a megadott minimum alapár szerinti vételárat,
d) az nem felel meg a pályázati kiírásban foglaltaknak,
e) a pályázó a pályázati biztosítékot nem, vagy nem az előírtaknak megfelelően bocsátotta a kiíró rendelkezésére;
f) a pályázó a hiánypótlásnak – a hiánypótlás teljesítésére irányadó határidő letelte ellenére – nem vagy nem teljeskörűen tesz eleget,
g) [bookmark: bookmark5][bookmark: _Hlk13126718][bookmark: _Hlk13128819]a közölt tények, adatok, információk részben vagy egészben nem felelnek meg a valóságnak.

Eredménytelen a pályázat, ha:
a) a beérkezési határidőig egyetlen pályázat sem érkezett, vagy az ajánlatok a pályázati felhívás, illetve a részletes pályázati kiírás alapján nem értékelhetőek,
b) a beérkezett ajánlatok egyike sem felel meg a pályázati felhívás, illetve a részletes pályázati kiírás követelményeinek vagy más, a pályázatra vonatkozó előírásnak.

3. A versenytárgyalás

A kétfordulós pályázati eljárásra tekintettel versenytárgyalást kell tartani, melyen minden érvényes pályázatot benyújtó jogosult személyesen vagy képviselőik (meghatalmazással) útján részt venni. A meghatalmazást közokiratba, vagy teljes bizonyító erejű magánokiratba kell foglalni. Az érvénytelen pályázatot benyújtó pályázó nem vehet részt az eljárás további szakaszában. A kiíró az első forduló eredményéről és a második forduló időpontjáról írásban tájékoztatja a pályázókat.
Amennyiben csak egy érvényes pályázat kerül benyújtásra az első fordulóban, úgy versenytárgyalás tartására nem kerül sor.

A versenytárgyaláson az első fordulóban tett ajánlatok érvényben maradnak, azok vissza nem vonhatók. A versenytárgyaláson a minimális ajánlati ellenérték megegyezik az első fordulóban érvényesen tett legmagasabb ajánlati ellenértékkel. A pályázati eljárás nyertese az, aki a versenytárgyaláson a legmagasabb összegű érvényes ajánlatot tette.
A versenytárgyalás szabályai:
a) A licitlépcső összege: 500.000,- Ft (ötszázezer forint).
b) [bookmark: _Hlk13130936]A versenytárgyalás során az az ajánlat tekinthető érvényesnek, amely az előző ajánlatot legalább a licitlépcső összegével meghaladja. A versenytárgyaláson a pályázót a megtett ajánlata vonatkozásában ajánlati kötöttség terheli, a megtett ajánlatát nem vonhatja vissza.
c) A versenytárgyalás akkor ér véget, amikor már egyetlen résztvevő sem tesz az utolsóként elhangzottnál magasabb összeget tartalmazó ajánlatot.
d) A versenytárgyaláson érvényes ajánlat hiányában az a nyertes pályázó, aki az első fordulóban összességében a legkedvezőbb ajánlatot tette. Amennyiben az első fordulóban több azonos legmagasabb ajánlat érkezett, úgy a pályázat nyertese az, aki legkorábban nyújtotta be érvényes pályázatát.

A kiíró a bontásról, valamint a versenytárgyalásról készült jegyzőkönyvek egy-egy példányát a versenytárgyalást követően pályázók részére átadja/postai úton megküldi.

4. Az eredményhirdetés ideje, módja
[bookmark: _Hlk13131059]A pályázati eljárás eredményéről, a nyertes pályázó személyéről, ennek alapján a szerződés megkötéséről értékesítés esetén a Képviselő-testület, várhatóan 2024. augusztus hónapban esedékes rendkívüli ülésén dönt.

A pályázati eljárás végleges eredményét a döntéshozatalt követően haladéktalanul, de legkésőbb tizenöt napon belül, írásban Bácsalmás Város Önkormányzata közli valamennyi pályázóval.


Amennyiben a pályázat nyertesével a szerződés megkötése – a szerződéskötésre rendelkezésre álló határidőben – meghiúsul, vagy a szerződés aláírása után a nyertes pályázó a szerződést nem, vagy nem szerződésszerűen teljesíti és ezért az önkormányzat a szerződéstől eláll, vagy felmondja azt, úgy a kiíró jogosult a második legkedvezőbb pályázati ajánlatot tevő pályázóval szerződést kötni – vagy új pályázatot kiírni.

A vételár megfizetése: A vételár megfizetése két egyenlő részletben történik, az első részlet megfizetésének várható határideje 2024. augusztus 31. napja, a második részlet megfizetésének várható határideje pedig 2024. december 31. napja.

5. A pályázat tárgyát képező üzletrészre vonatkozó elővásárlási jog

A Polgári törvénykönyvről szóló 2013. évi V. törvény (a továbbiakban: Ptk.) 3:166. § (1)-(2) bekezdése szerint az üzletrész a társaság tagjai között szabadon átruházható. Ha a tagok a társasági szerződésben egymás javára az üzletrész pénzszolgáltatás ellenében történő átruházása esetére az üzletrész másokat megelőző megszerzésére irányuló jogot biztosítanak, arra az elővásárlási jogra vonatkozó rendelkezéseket megfelelően alkalmazni kell. E jog a tagokat üzletrészeik egymáshoz viszonyított mértéke szerint, arányosan illeti meg.
A Ptk. 3: 167. § (2) bekezdése szerint a pénzszolgáltatás ellenében átruházni kívánt üzletrész megszerzésére a többi tag, a társaság vagy a társaság által kijelölt személy - ebben a sorrendben - az elővásárlási jogra vonatkozó rendelkezések megfelelő alkalmazásával másokat megelőzően jogosult. E jog átruházása semmis. Az üzletrész másokat megelőző megszerzésére irányuló jog a tagokat üzletrészeik egymáshoz viszonyított mértéke szerint, arányosan illeti meg.

V. A pályázatra vonatkozó kérdések feltevése, az esetleges további információk

A pályázati felhívás teljes szövege a www.bacsalmas.hu weboldalon megtekinthető, illetve személyesen átvehető a 6430 Bácsalmás, Gróf Teleki József utca 4-8. szám alatt a Titkárságon.

A pályázattal kapcsolatosan felmerülő kérdésekre felvilágosítást Bácsalmás Város Önkormányzata ad telefonon (+36-79/541-455), személyes érdeklődés esetén ügyfélfogadási időben (1. em. Titkárság; dr. Párczen Zoltán igazgatási és jogi ügyintéző).

A kiíró az ajánlatok benyújtására megjelölt időpontig a pályázatot indoklás nélkül visszavonhatja. E döntését a pályázati kiírás meghirdetésével azonos módon közzéteszi.

A pályázat kiírója a pályázati kiírásban szereplő pályázati feltételek megváltoztatásának, valamint a pályázat indoklás nélküli eredménytelenné nyilvánításának a jogát fenntartja.

A pályázat kiírója a közös ajánlattétel lehetőségét biztosítja.

Tájékoztatom a pályázókat, hogy a nemzeti vagyonról szóló 2011. évi CXCVI. törvény (a továbbiakban: Nvtv.) 13.§ (2) bekezdése alapján nemzeti vagyon tulajdonjogát átruházni természetes személy vagy átlátható szervezet részére lehet. Ezzel összefüggésben, ha a nyertes pályázó átlátható szervezet, akkor a törvény 3. § (2) bekezdés szerint az (1) bekezdés 1. pont b) és c) alpontjában foglalt feltételeknek való megfelelésről a szerződő félnek cégszerűen aláírt módon nyilatkoznia kell. 
A valótlan tartalmú nyilatkozat alapján kötött szerződés semmis.

E pályázati dokumentációban nem szabályozott kérdésekben a Nvtv., Ptk., valamint a Vagyonrendelet rendelkezései az irányadóak.

A pályázati kiírás mellékletei:
1. melléklet – Pályázati adatlap (természetes személy esetén)
2. melléklet – Pályázati adatlap (jogi személy és jogi személyiséggel nem rendelkező szervezet esetén)
3. melléklet – Átláthatósági nyilatkozat


Bácsalmás, 2024. július 11.

